Շահան Գանտահարեան

Շահան Գանտահարեան (Սեպտեմբեր 14, 1964, Անթիլիաս, Լիբանան), տնօրէն եւ գլխաւոր խմբագիր «Ազդակ» օրաթերթին: Միջազգային յարաբերութիւններու վերլուծաբան:

 Կենսագրութիւն 
Որդին՝ Գէորգ Գանտահարեանի, ծնած է Սեպտեմբեր 14, 1964ին, Անթիլիաս, Լիբանան: 1983-ին աւարտած է Համազգայինի «Նշան Փալանճեան» ճեմարան (վերանուանուած՝ Համազգայինի Մելանքթոն և Հայկ Արսլանեան ճեմարան)։

1987-ին շրջանաւարտ եղած է Հայկազեան համալսարանի քաղաքագիտութեան ճիւղէն՝ պսակաւոր արուեստի աստիճանով, իսկ 1988-ին՝ Համազգայինի Հայագիտական հիմնարկի պատմագիտութեան բաժանմունքէն, պսակաւոր արուեստի աստիճանով։ 1995-ին աւարտած է ԵՊՀ միջազգային յարաբերութիւններու ճիւղը մագիստրոսի աստիճանով:

1983-1984-ին աշխատած է «Ազդակ» օրաթերթի լրատուական բաժանմունքին մէջ։1984-2002 թուականներուն աշխատած է ՀՅԴ Բիւրոյի երիտասարդական հարցերու գրասենեակին մէջ, իսկ 1996-2000-ին «Կայծեր» երիտասարդական պարբերաթերթի խմբագիր եղած է։ 2002-էն մինչեւ այսօր կը վարէ «Ազդակ» օրաթերթի տնօրէնի եւ գլխաւոր խմբագրի պաշտօնները։

2009-2018-ին ՀՀ Սփիւռքի նախարարութեան կից գործող հայկական լրատուամիջոցներու համաժողովները համակարգող մարմինի նախագահ եղած է, իսկ 2016-2018-ին՝ ՀՀ Սփիւռքի հասարակական խորհուրդի անդամ։

2011-2015 թուականներուն Հայոց Ցեղասպանութեան 100-ամեակի Լիբանանի կենդրոնական մարմինի փոխատենապետ եղած է։

 Պարգեւներ եւ մրցանակներ 
Շահան Գանտահարեան պարգեւատրուած է յուշամետալներով եւ գլխաւոր մրցանակներով շնորհիւ իր հայանպաստ եւ հասարակական ծաւալուն գործունէութեան:

 2011-ին «Անկախութեան 20-ամեակի յոբելեանական մետալ», ՀՀ պաշտպանութեան նախարար:
 2012-ին «Մովսէս Խորենացի » մետալ, ՀՀ նախագահ:
 2013-ին Մամուլի «Ազդարար» մրցանակ՝ հայապահպանման գործին ցուցաբերած աւանդի համար։
 2013-ին Տիգրան Նաղդալեանի անուան գլխաւոր մրցանակ, Երեւանի մամուլի ակումբի եւ ՀՀ լրագրողներու միութեան համատեղ մրցանակաբաշխութիւն, իբրեւ Միջին Արեւելեան տարածաշրջանի իրադարձություններու լաւագոյն վերլուծող:
 2013-ին «Մայրենիի դեսպան», ՀՀ Սփիւռքի նախարար:
 2014-ին Դրաստամատ Կանայեանի անուան մետալ, ՀՀ պաշտպանութեան նախարար:
 2016-ին «Ֆրիտիոֆ Նանսեն» ոսկէ յուշամետալ` հասարակական, քաղաքական մարդասիրական սկզբունքներու հաստատման եւ Հայոց ցեղասպանութեան դատապարտման ուղղութեամբ ծաւալած գործունէութեան համար։
 2017-ին ՀՑԹԻ-ի Հենրի Մորկընթաուի երախտագիտութեան մետալ՝ ցեղասպանագիտական նիւթերու հրապարակման եւ ՀՑԹԻ-ի հետ համագործակցութեան համար։
 2017-ին ՀՀ Լրագրողներու Միութեան «Հաւատարիմ մասնագիտութեան» ոսկէ մետալ՝  30-ամեայ լրագրական բեղուն գործունէութեան համար 

2019-ին, Արցախի «Մայրութիւն» ՀԿ-ի «Մայրական երախտագիտութիւն» յուշամետալ ՝  Արցախին ու Արցախի ժողովուրդին մշտական սատար կանգնելուն համար։ 
 2019-ին, Կիպրոսի Թեմի անունով պարգեւատրում՝  իբրեւ հայ առաջատար մամուլի գործիչ, որ կը համակարգէ նաեւ մամուլի համահայկական աշխատանքները, Ն.Ս.Օ.Տ.Տ. Արամ Ա. Հայրապետի 2019 տարին «Հայ Մամուլի տարի» հռչակման առիթով։ 

2020-ին, Արմենփրեսի «Ակնառու նուաճում» մրցանակ՝ համագործակցութեան եւ արժէքաւոր վերլուծումներու համար։

2021-ին, Հայաստանի Գիտութիւններու Ազգային Ակադեմիայի պատուոյ գիր՝  Հայաստան-Լիբանան բազմակողմանի յարաբերութիւններուն, հայկական սփիւռքի հետ գիտակրթական կապերու եւ հայ մշակոյթի զարգացման բերած նպաստին համար։

 Անդամակցութիւն 
2003-էն ի վեր Շահան Գանտահարեան անդամ է  Հայաստանի Հանրապետութեան Լրագրողներու Միութեան, Լիբանանի լրագրողներու միութեան, Լրագրողներու միջազգային ընկերակցութեան:
 Աղբիւրներ 
 Խորհուրդը Անհրաժեշտութիւն Է Եւ Անյետաձգելի Հրամայական. Շահան Գանտահարեան
 Հայկ Դեմոյեան Պարգեւատրած Է «Ազդակ»-ի Գլխաւոր Խմբագիր Շահան Գանտահարեանը
 ԳԱՆՏԱՀԱՐԵԱՆ ՊԱՐԳԵՒԱՏՐՈՒԵՑԱՒ ՀՀ ԼՐԱԳՐՈՂՆԵՐՈՒ ՄԻՈՒԹԵԱՆ ՈՍԿԷ ՄԵՏԱԼՈՎ
 «Մեր ազգի հզօրացումը կ՛ըսկսի Հայրենիքի հզօրացումով».Շահան Գանտահարեան
 «Մայրական Երախտագիտութիւն» Մետալ` Արցախով Շնչող «Ազդակ»-ի Խմբագրին
 Հայ մամուլի տարուան տօնակատարութիւն Կիպրոսի Ազգային Առաջնորդարանին մէջ
 Հայկական PR Մրցանակ` «Ազդակ»-ին
  ԱԿԱԴԵՄԻԱՅԷՆ ԳՆԱՀԱՏԱՆՔ

 Արտաքին յղումներ 
 Հայկազեան Համալսարան կայքէջ:

 Տես նաեւ 
 Հայկազեան Համալսարան

Ստորոգութիւն:1964 ծնունդներ
Ստորոգութիւն:Հայ խմբագիրներ
Ստորոգութիւն:Հայ լրագրողներ